Λιθουανικές προεδρικές εκλογές (2019)

Προεδρικές εκλογές πραγματοποιήθηκαν στην Λιθουανία στις 12 Μαΐου 2019, με τον δεύτερο γύρο να πραγματοποιείται στις 26 Μαΐου 2019. Κανένας υποψήφιος δεν έλαβε το 50% των συνολικών ψήφων στον πρώτο γύρο, γεγονός που οδήγησε στην διεξαγωγή του δεύτερου γύρου εκλογών ανάμεσα στους δυο πρώτους υποψηφίους, την Ίνγκριντα Σιμονιτέ (Ingrida Šimonytė) και τον Γκιτάνας Ναουσέντα (Gitanas Nausėda). 

Λόγω του ότι υπάρχει προεδρικό διάταγμα που ορίζει το όριο των δυο θητειών για κάθε πρόεδρο, η απερχόμενη πρόεδρος της Λιθουανίας Ντάλια Γκριμπαουσκάιτε ήταν αδύνατο να συμμετάσχει στις εκλογές, δεδομένου ότι είχε κερδίσει τις εκλογές του 2009 και του 2014.

Τελικά, ο Ναουσέντα εξελέγη πρόεδρος στον δεύτερο γύρο των εκλογών και ορκίστηκε στις 12 Ιουλίου 2019.

Υποψήφιοι

Επικυρωμένοι υποψήφιοι 

Ναγκλίς Πουτέικις, βουλευτής, ηγέτης του Κόμματος του Κέντρου της Λιθουανίας.
Βαλεντίνας Μαζουρόνις, Ευρωβουλευτής, πρώην υπουργός Περιβάλλοντος. Ανεξάρτητος βουλευτής.
Γκιτάνας Ναουσέντα, οικονομολόγος, λέκτορας. Ανεξάρτητος βουλευτής.
Αρβίντας Γιουοζάιτις, φιλόσοφος, πρώην αθλητής των Ολυμπιακών Αγώνων. Ανεξάρτητος βουλευτής.
Ίνγκριντα Σιμονιτέ, βουλευτίς, πρώην πρόεδρος του διοικητικού συμβουλίου της Κεντρικής Τράπεζας της Λιθουανίας (2013–2016), πρώην υπουργός Οικονομικών (2009–2012). Ανεξάρτητη βουλευτής, υποψήφια με την Ένωση της Πατρίδας - Λιθουανοί Χριστιανοδημοκράτες.
Βιτένις Αντριουκάιτις, Ευρωπαίος Επίτροπος της Λιθουανίας, πρώην υπουργός Υγείας (2012–2014) και συνυπογράφων της Πράξης της Επανίδρυσης του Κράτους της Λιθουανίας το 1990. Υποψήφιος με το Σοσιαλδημοκρατικό Κόμμα της Λιθουανίας.
Σαούλιους Σκβερνέλις, Πρωθυπουργός από το 2016, πρώην υπουργός Εσωτερικών (2014–2016). Ανεξάρτητος βουλευτής, υποψήφιος με το κόμμα Λιθουανική Ένωση Αγροτών και Πρασίνων και το Σοσιαλδημοκρατικό Εργατικό Κόμμα της Λιθουανίας.
Μιντάουγκας Πουιντόκας, Βουλευτής. Ανεξάρτητος βουλευτής.
Βάλντεμαρ Τομασέφσκι, Ευρωβουλευτής, Διευθυντής της Εκλογικής Δράσης των Πόλων στη Λιθουανία.

Απορριφθέντες υποψήφιοι 

Ζιγκιμάντας Παβιλιόνις, Βουλευτής, πρώην πρέσβης της Λιθουανίας στις ΗΠΑ.
Βιγκάουντας Ουσάκας, πρώην πρέσβης της ΕΕ στην Ρωσία. Έχασε τις προκριματικές εκλογές του TS-LKD.
Αούσρα Μαλντεκιενέ, Βουλευτής
Βισβάλντας Ματιγιοσάιτις, Δήμαρχος του Κάουνας.
Βίτας Γκουντίσκις, πρώην πρόεδρος της Ομοσπονδίας Χόκεϊ επί Πάγου της Λιθουανίας.
Πέτρας Αουστρεβίσιους, Ευρωβουλευτής.
Αλφόνσας Μπουτέ, Αντιπρόεδρος του Χριστιανοδημοκρατικού Κόμματος της Λιθουανίας.
Καζιμιέρας Γιουράιτις, μπλόγκερ.
Πέτρας Γκραζούλις, Βουλευτής.

Δημοσκοπήσεις

Πρώτος γύρος

Δεύτερος γύρος

Αποτελέσματα
Στον πρώτο γύρο κέρδισε με διαφορά η πρώην υπουργός Οικονομικών Ίνγκριντα Σιμονιτέ, με τον οικονομολόγο Γκιτάνας Ναουσέντα να κατατάσσεται δεύτερος. Καθώς κανένας από τους δυο αυτούς υποψηφίους δεν κατάφερε να λάβει τουλάχιστον το 50% όλων των εγγεγραμμένων ψηφοφόρων, ένας δεύτερος γύρος έλαβε χώρα μεταξύ της Σιμονιτέ και του Ναουσέντα στις 26 Μαΐου 2019. Νικητής αναδείχθηκε ο δεύτερος.

Μετά την κατάταξή του στην τρίτη θέση, έχοντας λάβει αρκετά λιγότερες ψήφους από τους δυο πρώτους υποψηφίους, ο πρωθυπουργός της χώρας Σαούλιους Σκβερνέλις ανακοίνωσε το ίδιο βράδυ των εκλογών την πρόθεσή του να παραιτηθεί, κάτι που θα οριστικοποιηθεί στις 12 Ιουλίου 2019.

Παραπομπές 

2019
Λιθουαν